महिला दिवस कल, रोडवेज में फ्री यात्रा करेंगी महिलाएं
सोजत | सरकारने महिलाओं और बालिकाओं को विश्व महिला दिवस पर 8 मार्च को रोडवेज बसों में फ्री यात्रा का तोहफा दिया है। राज्य में रोडवेज की एक्सप्रेस बसों से लेकर एसी वोल्वो सहित सभी बसों में 7 मार्च रात 12 बजे से 8 मार्च रात 12 बजे तक 24 घंटे के लिए महिलाएं बालिकाएं निशुल्क यात्रा कर सकेंगी।
परिवहन विभाग ने फाइल स्वीकृत करके रोडवेज मुख्यालय को भेज दी है। उम्मीद है रोडवेज मुख्यालय प्रदेशभर के सभी डिपो और बस स्टैंडों के लिए सोमवार को आदेश जारी कर देगा। फ्री यात्रा के लिए महिलाएं और बालिकाएं एडवांस बुकिंग भी करवा सकेगी। बुकिंग सोमवार दोपहर बाद से मिलने लगेगी। नि:शुल्क यात्रा का फायदा राजस्थान की सीमा में ही मिलेगा।
hin_Deva hin_Deva hin_Deva